cyanic-selkie/wikianc huggingface dataset:
Θεωρία γενικής ισορροπίας
Αν και ακούγεται τεχνική η συζήτηση (και η θεωρία είναι όντως αρκετά τεχνική), τα αποτελέσματα είναι πολύ σημαντικά. Για παράδειγμα η μοναδικότητα της θέσης ισορροπίας οδηγεί σε ένα αναπάντεχο συμπέρασμα. Αν αφεθεί η αγορά ελεύθερη θα καταλήξουμε σίγουρα αργά ή γρήγορα σε μια δεδομένη θέση ισορροπίας. Αυτό σημαίνει για παράδειγμα ότι οι πολιτικές ενισχύσεων κάποιων βιομηχανικών τομέων είναι εντελώς άχρηστες! Αφού οι βιομηχανίες με ή χωρίς ενισχύσεις θα καταλήξουν στο ίδιο τελικό αποτέλεσμα, στην ίδια θέση ισορροπίας!
Κριτική
Η κλασική θεωρία γενικής ισορροπίας έχει κάποιες αδυναμίες:
α) Αγνοεί ένα σημαντικό πρόβλημα των οικονομικών. Το πρόβλημα της πληροφορίας. Τι γίνεται αν η παραγωγή ενός προϊόντος εξαρτάται από τυχαία γεγονότα; Τι γίνεται αν ο κάθε παραγωγός έχει διαφορετική πληροφόρηση για το πως τελικά θα κινηθεί η συνολική παραγωγή; Για να απαντηθεί αυτό το ερώτημα χρησιμοποιήθηκαν αρκετές, κυρίως στατιστικές θεωρίες. Μια από τις σημαντικότερες είναι η θεωρία ορθολογιστικών προσδοκιών όπως διατυπώθηκε από τον John F. Muth (1961).
β) Οι συναρτήσεις παραγωγής είναι κυρτές. Αυτό σημαίνει ότι διπλασιασμός όλων των συντελεστών παραγωγής φέρνει το πολύ διπλάσιο αποτέλεσμα. Αυτό είναι σε σύγκρουση με τις οικονομίες κλίμακας που παρατηρούμε στην πραγματική ζωή, όπου ένα μεγάλο εργοστάσιο είναι πιο παραγωγικό από ένα μικρό. Σε περίπτωση που έχουμε κοίλες συναρτήσεις παραγωγής η θέση ισορροπίας δεν είναι μοναδική!
Όλες αυτές οι αδυναμίες έχουν μελετηθεί αρκετά τα τελευταία 30 χρόνια.
Κατηγορία:Μικροοικονομική
Χοσέ Λουίς Ρεσέντις
Ο Χοσέ Λουίς Ρεσέντις (José Luis Reséndez, γεννημένος ως Χοσέ Λουίς Ρεσέντις Σάντος José Luis Reséndez Santos, 14 Οκτωβρίου 1978 -) είναι Μεξικανός ηθοποιός, μοντέλο και τραγουδιστής.
Τουρνουά Μάστερς (γκολφ)
Το Τουρνουά Μάστερς, περισσότερο γνωστό με την ονομασία The Masters ή  The US Masters είναι ένα από τα 4 μεγάλα πρωταθλήματα του επαγγελματικού γκολφ. Διεξάγεται κάθε χρόνο τον Απρίλιο και στην ίδια τοποθεσία, την Ογκούστα της Τζόρτζια. Τα Μάστερς ξεκίνησαν από τον Κλίφορντ Ρόμπερτς και τον Μπόμπι Τζόουνς.
Περιγραφή
Στο τουρνουά ακολουθούνται πολλές παραδόσεις. Από το 1949, ένα πράσινο μπουφάν δίνεται στο νικητή, ο οποίος πρέπει να το επιστρέψει στη λέσχη έναν χρόνο μετά τη νίκη του. Πριν διεξαχθεί κάθε τουρνουά δίνεται το Δείπνο των Πρωταθλητών (The Champions Dinner), που εγκαινιάστηκε από τον Μπεν Χόγκαν το 1952, στο οποίο παίρνουν μέρος μόνον οι προηγούμενοι νικητές και επιλεγμένα μέλη της λέσχης της Ογκούστα.
Πολυνίκης του τουρνουά είναι ο Τζακ Νικλάους με 6 νίκες συνολικά ανάμεσα στο 1963 και στο 1986.
Το εθνικό γήπεδο της Ογκούστα εγκαινιάστηκε το 1933 και έχει τροποποιηθεί αρκετές φορές έκτοτε από διαφορετικούς αρχιτέκτονες.
Νικητές
Ο πρώτος νικητής του Μάστερς ήταν ο Όρτον Σμιθ το 1934, ο οποίος κέρδισε ξανά το 1936.
Εξωτερικοί σύνδεσμοι
Κατηγορία:Γκολφ
Αροάνιος
Με την ονομασία Αροάνιος υπάρχουν δύο ποταμοί στο Νομό Αχαΐας:
Κατηγορία:Αποσαφηνίσεις ελληνικών τοπωνυμίων
Ο Πιανίστας
Ο Πιανίστας είναι το ψευδώνυμο με το οποίο βάφτισαν τα ΜΜΕ τον Γερμανό Αντρέας Γκρασλ (γερμ. Andreas Grassl) που βρέθηκε στην Αγγλία το 2005, ο οποίος παρέμενε άγνωστος επί μακρόν εξαιτίας της άρνησής του να μιλήσει, ενώ αντίθετα επικοινωνούσε μέσω σκίτσων και παίζοντας πιάνο. Η ταυτότητά του αποκαλύφθηκε από τον ίδιο έπειτα από 4 μήνες και επιπλέον. Γεννήθηκε στις 25 Οκτωβρίου του 1984.
Ως αποτέλεσμα αυτού, οργίασαν οι φήμες των μέσων μαζικής ενημέρωσης σε όλο τον κόσμο αλλά και η προσοχή που δόθηκε στην υπόθεση ήταν μεγάλη.
Ο άνδρας βρέθηκε από την αστυνομία να περιφέρεται στους δρόμους με ένα βρεγμένο κοστούμι και μία γραβάτα, στο Σίρνες του Κεντ, στην Αγγλία, στις 7 Απριλίου 2005. Δεν απαντούσε στις ερωτήσεις των αστυνομικών.
Καθώς παρέμενε σιωπηλός, το προσωπικό του νοσοκομείου στο Medway Maritime του έδωσαν στυλό και χαρτί, ελπίζοντας ότι θα έγραφε το όνομά του. Αντί αυτού, ο μυστηριώδης άνδρας άρχισε να φτιάχνει σχέδια ενός μεγάλου πιάνου και όταν του έδωσαν για πρώτη φορά ένα πιάνο, εκείνος λέγεται ότι άρχισε να παίζει μουσική όλων των ειδών (από κλασική του Τσαϊκόφσκι μέχρι ποπ των Μπιτλς). Έπαιζε χωρίς σταματημό επί 4 ώρες, μέχρι που το προσωπικό του νοσοκομείου τον έβγαλε έξω.
Αναζητώντας τον "πιανίστα"
Επί πολλούς μήνες ήταν απομονωμένος σε ιατρική μονάδα θεραπείας ψυχικά ασθενών, στο βόρειο Κεντ. Εκεί κατέφτασαν διερμηνείς, με σκοπό να βρουν αν ο άνθρωπος ήταν από την Ανατολική Ευρώπη, όμως μάταια. Ακόμα και ορχήστρες από την Ευρώπη επιστρατεύθηκαν σε μια προσπάθεια να βρεθεί η ταυτότητα του "Ανθρώπου- Πιάνου".
Μάιος 2005
Η φωτογραφία του άνδρα δημοσιεύτηκε στην Γραμμή Εθνικής Βοήθειας Εξαφανισμένων Ατόμων (NMPH). Στις 18 Μαΐου του 2005]], ένας Πολωνός καλλιτέχνης, ο οποίος εργαζόταν ως μίμος στη Ρώμη, πλησίασε τους αστυνομικούς και ανέφερε ότι ο μυστηριώδης άνδρας ήταν ένας Γάλλος πλανόδιος μουσικός, ονόματι Steven Villa Masson. Ωστόσο, η βρετανική εφημερίδα Independent εντόπισε το Masson στην οικία του στη Γαλλία και έτσι καταρρίφθηκε αυτός ο ισχυρισμός. Στο κενό έπεσε και η προσπάθεια του Τσέχου μουσικού Klaudius Kryšpín, ο οποίος ισχυρίστηκε ότι ήταν βέβαιος ότι ο άνδρας της φωτογραφίας ήταν ο πιανίστας Tomáš Strnad. Ο Tomáš Strnad ο οποίος φερόταν ως σωσίας του "πιανίστα" βρέθηκε και έδωσε συνέντευξη στην τηλεόραση της Τσεχίας.
Ιούνιος 2005
Στις αρχές Ιουνίου του 2005, η εκπομπή Dateline NBC, στο αμερικανικό τηλεοπτικό δίκτυο, έκανε πρώτο θέμα την υπόθεση του "Ανθρώπου- Πιάνο".
Στις 24 Ιουνίου του 2005, η Δανέζα ακροδεξιά πολιτευτής Susanne Schlippe Steffensen, ισχυρίστηκε ότι ο άνδρας- μυστήριο ήταν ο σύζυγός της, αλγερινής καταγωγής, ο οποίος είχε εξαφανιστεί από το Φεβρουάριο της ίδιας χρονιάς. Είχε πάει η ίδια στο νοσοκομείο να τον δει, αλλά, όπως είπε, οι νοσηλευτές δεν της επέτρεψαν να τον συναντήσει.
Ιούλιος 2005
Στις 2 Ιουλίου του 2005, στις ειδήσεις του BBC, μεταδόθηκε ότι όταν έδειξαν ένα χάρτη στον "πιανίστα", εκείνος έδειξε στη νορβηγική πρωτεύουσα, το Όσλο. Τότε εστάλη ένας νορβηγόφωνος για να επικοινωνήσει με τον άνδρα. Σύμφωνα με τις πληροφορίες, ο άνδρας φαινόταν πιο επικοινωνιακός ακούγοντας τα νορβηγικά από ό,τι τις άλλες γλώσσες, ακόμα κι αν παρέμενε σιωπηλός.
Επίσης, το γεγονός ότι ανάμεσα στα σκίτσα που είχε κάνει ήταν και μια σουηδική σημαία, έκανε τους άλλους να πιστεύουν ότι τουλάχιστον θα είχε ζήσει σε μία από τις δύο αυτές σκανδιναβικές χώρες.
Στο διάστημα ανάμεσα στις 4 Ιουλίου και 6 Ιουλίου Νορβηγοί φοιτητές ισχυρίστηκαν ότι ήξεραν τον άνδρα ως φοιτητή, με καταγωγή από Όλστερ ή Ιρλανδία. Τα νορβηγικά ΜΜΕ όμως έδωσαν τέλος και σε αυτούς τους ισχυρισμούς, καθώς ήρθαν σε επαφή με τον άνδρα τον οποίο ανέφεραν οι φοιτητές.
Αύγουστος 2005
Στις 8 Αυγούστου η εφημερίδα Independent επικαλέστηκε κάποια πηγή στο δυτικό Κεντ που εξέφρασε έντονη αμφιβολία ότι θα μπορούσαν να βρουν την καταγωγή του "πιανίστα". Η διάγνωση της ασθένειάς του φαίνεται πως αφορούσε το μετατραυματικό στρες και ίσως ήταν αυτιστικός. Τα συμπτώματά του έδειχναν μάλλον αυτό, ενώ σύμφωνα με πηγές, είχε αρχίσει να δείχνει περισσότερη εμπιστοσύνη σε μερικούς από τους ανθρώπους που τον φρόντιζαν.
Επιστροφή στη Γερμανία
Στις 22 Αυγούστου, η βρετανική εφημερίδα tabloid The Mirror ανέφερε ότι ο Άνθρωπος- Πιάνο" έλυσε τελικά τη σιωπή του έπειτα από 4 και πλέον μήνες και φανερώθηκε η απάτη του. Επιπρόσθετα, η εφημερίδα έγραψε ότι στην πραγματικότητα δεν ήξερε να παίζει πολύ καλά το πιάνο, αλλά πατούσε συνεχώς ένα μόνο πλήκτρο.
Το άρθρο της Mirror ανέφερε επίσης ότι ο άνδρας είχε αποκαλύψει στο νοσηλευτικό προσωπικό ότι ήταν ένας ομοφυλόφιλος Γερμανός, ο οποίος είχε φτάσει στη Βρετανία με τρένο Eurostar αφότου απολύθηκε από την εργασία του στο Παρίσι. Επίσης, ισχυρίστηκε ότι σκόπευε να αυτοκτονήσει μέχρι που ανακαλύφθηκε στην ακτή στο Sheerness και δεν ανέφερε την ταυτότητά του στην αστυνομία εξαιτίας της ψυχικής του οδύνης. Η ανώνυμη πηγή της εφημερίδας ανέφερε επίσης ότι ο μυστηριώδης άνδρας εργαζόταν παλαιότερα με διανοητικά ασθενείς και έτσι είχε μάθει να μιμείται τη συμπεριφορά τους, εξαπατώντας με αυτόν τον τρόπο ακόμα και το νοσηλευτικό προσωπικό.
Ο Τύπος έγραψε ότι ο άνδρας οδηγήθηκε αεροπορικώς πίσω στη Γερμανία, όπου ζουν ο αγρότης πατέρας του και οι δύο αδερφές του. Την ίδια ημέρα (22/8) το  BBC μετέδωσε ότι το γερμανικό Υπουργείο Εξωτερικών επιβεβαίωσε την αναχώρηση του 20χρονου Βαυαρού και η ταυτότητά του επιβεβαιώθηκε και από το νοσοκομείο στο Κεντ. Από πλευράς νοσοκομείου, ανακοινώθηκε ότι ο ασθενής "εξήλθε του νοσοκομείου, λόγω σημαντικής βελτίωσης στην κατάσταση της υγείας του", χωρίς να δοθούν επιπλέον πληροφορίες.
Βίοι παράλληλοι
Μια παράλληλη ιστορία με τον Πιανίστα είναι και αυτή του Αυστραλού πιανίστα David Helfgott, ο οποίος έπαθε νευρικό κλονισμό εξαιτίας διανοητικής ασθένειας. Η ζωή του εξιστορείται στην ταινία του 1996 "Shine".
Πηγές
Κατηγορία:Γερμανοί
Ιουστινιάνειος Κώδικας
Ο Ιουστινιάνειος Κώδικας (Codex Justinianus) αποτελούσε σύνθεση αυτοκρατορικών νόμων από την εποχή του Αδριανού έως και του Ιουστινιανού, καθώς επίσης και μια αναθεώρηση παλαιότερων νομικών συγγραμμάτων, που είχαν εκδοθεί από Ρωμαίους αυτοκράτορες. Στόχος ήταν η θέσπιση ενός ενιαίου κώδικα, ο οποίος θα ήταν δυνατό να μελετηθεί και να εφαρμοστεί, αφού μέχρι την εποχή του Ιουστινιανού (αρχές 6ου αιώνα) η οργάνωση του Ρωμαϊκού Δικαίου βρισκόταν σε χαώδη κατάσταση. Ο Ιουστινιάνειος Κώδικας ήταν το πρώτο μέρος του συνολικού κώδικα, ο οποίος ονομάστηκε κατά τον 16ο αιώνα Corpus Iuris Civilis.
Οι λόγοι δημιουργίας
Εμπνευστής του έργου αυτού ήταν ο στενός συνεργάτης του Ιουστινιανού, Τριβωνιανός, ο οποίος και ανέλαβε τη σύνθεση αυτού του τολμηρού εγχειρήματος. Τον Απρίλιο του 529 ολοκληρώθηκε αυτή η προσπάθεια, η οποία κατέληξε στον Κώδικα του Ιουστινιανού ή Codex Iustinianus. Χωριζόταν σε δέκα βιβλία και αποτέλεσε πλέον τον αυθεντικό Κώδικα Νόμων της Αυτοκρατορίας.
thumb|left|200px|Ο [[Ιουστινιανός Α'.]]
Το έργο αυτό αποτέλεσε ουσιαστικά μια συστηματικοποίηση του υλικού παλαιότερων κωδίκων και νόμων, προσπαθώντας να αφαιρέσει τις αντιφάσεις που είχαν, χωρίς όμως τελικά να τις εξαλείψει πλήρως. Μετά από τρία χρόνια ο νέος Κώδικας δημοσιεύθηκε και ονομάστηκε Digestum ή Πανδέκτης και χρησιμοποιήθηκε αμέσως από τους νομικούς της αυτοκρατορίας. Το 534 έγινε νέα έκδοση, που της αποδόθηκε η ονομασία Νεαραί (Novellae) και αποτέλεσε συμπλήρωμα της αρχικής προσπάθειας. Αυτό συνέβη λόγω των νομικών μεταρρυθμίσεων του Ιουστινιανού. Οι περισσότεροι από τους νέους νόμους του Ιουστινιανού (σε αντίθεση με τον Κώδικα, τον Πανδέκτη και τις Εισηγήσεις, που ήταν γραμμένοι στα Λατινικά) γράφτηκαν στα Ελληνικά.
Η σπουδαιότητα του κώδικα
Σε πολιτειακό επίπεδο, ο Κώδικας αναδεικνύει τη θέση του αυτοκράτορα ως απόλυτου μονάρχη με απεριόριστη νομοθετική, εκτελεστική και δικαστική εξουσία.
Εξωτερικοί σύνδεσμοι
Κατηγορία:Βυζαντινό Δίκαιο Κατηγορία:Βυζαντινή γραμματεία Κατηγορία:Νομικοί κώδικες
724 Χαπάγκ
Ο Χαπάγκ (Hapag) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,20. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από τα αρχικά της εφοπλιστικής εταιρείας Hamburg-Amerikanische Packetfahrt-Actien-Gesellschaft (HAPAG).
Μετά την ανακάλυψή του ο Χαπάγκ χάθηκε και ξαναβρέθηκε το 1988 από τους T. Hioki και N. Kawasato, που παρατηρούσαν από την Οκουτάμα της Ιαπωνίας, ως 1988 VG2. Η πιο πρόσφατη αντίθεσή του ήταν στις 4 Ιουνίου 2010, ενώ η επόμενη θα συμβεί στις 23 Οκτωβρίου 2011.
Φυσικά χαρακτηριστικά
Τα φυσικά χαρακτηριστικά του Χαπάγκ είναι άγνωστα.
Εξωτερικοί σύνδεσμοι
Χαπαγκ
Γεώργιος Γερογιάννης
Ο '''Γεώργιος Δ. Γερογιάννης''' (Πρέβεζα, 1864 - Αθήνα, 7 Ιανουαρίου 1938) ήταν Έλληνας ιατρός και πολιτικός, ο οποίος διετέλεσε Δημογέροντας Πρέβεζας (1896-1900) και βουλευτής Πρέβεζας (1915, 1917-1920, 1923-1925, 1928-1932).
Βιογραφία
Γεννήθηκε στην Πρέβεζα το 1864 και καταγόταν από μεγάλη και ισχυρή οικογένεια της πόλης. Ο πατέρας του, Δημοσθένης Γερογιάννης, υπήρξε μέλος της Δημογεροντίας Πρέβεζας κατά την οθωμανική περίοδο. Παππούς του, από τη μητέρα του, ήταν ο μεγάλος δωρητής της Πρέβεζας Σπυρίδων Καραμάνης. Προπάππος του, από την εκ πατρός γιαγιά του, ήταν ο Γεώργιος Α. Κονεμένος. Η οικογένειά του κατείχε την κτητορική εκκλησία των Ταξιαρχών, η οποία πλέον δεν σώζεται, στη συνοικία Αγίου Γεωργίου, στο νότιο άκρο της περιοχής Κοκκινιά της Πρέβεζας. Σπούδασε ιατρική στο πανεπιστήμιο της Βιέννης και διακρίθηκε ως άριστος ιατρός. Διέθετε πολύ δυνατή μνήμη και ήταν άριστος γνώστης της ιστορίας της γενέτειράς του. Υπήρξε από τους πρώτους που αντιλήφθηκαν τη σημασία της Βενετίας για την ιστορία της Πρέβεζας. Συνέταξε αδημοσίευτο δοκίμιο για την ιστορία της Πρέβεζας, το οποίο αποτέλεσε τη βάση για τη συγγραφή, από τον εξάδελφό του Ιωάννη Φ. Δημάρατο, του εκτεταμένου λήμματος για την Πρέβεζα, στη Μεγάλη Ελληνική Εγκυκλοπαίδεια του Δρανδάκη.
Εκλέχθηκε μέλος της Δημογεροντίας Πρέβεζας τις διετίες 1896-1898 και 1899-1900. Μετά την απελευθέρωση της πόλης εκλέχθηκε τέσσερες φορές βουλευτής Πρέβεζας. Αρχικά, στις πρώτες εκλογές της 31.5.1915 με το κόμμα Φιλελευθέρων του Ελευθέριου Βενιζέλου και επανήλθε ως βουλευτής την 30.6.1917 μέχρι την 10.9.1920. Εκλέχθηκε και πάλι βουλευτής Πρέβεζας με το ίδιο κόμμα στις εκλογές της 16.12.1923. Μετά τη δικτατορία του Παγκάλου έβαλε υποψηφιότητα στις εκλογές του 1926 με τον Συνασπισμό Ένωσης Φιλελευθέρων των Γεωργίου Καφαντάρη και Ανδρέα Μιχαλακόπουλου, χωρίς να κατορθώσει να εκλεγεί βουλευτής. Στις επόμενες εκλογές της 19.8.1928 εκλέχθηκε για τέταρτη φορά βουλευτής Πρέβεζας με το κόμμα των Φιλελευθέρων, αξίωμα που διατήρησε μέχρι τη διάλυση της Βουλής την 19.8.1932.
Δεν κατόρθωσε να εκλεγεί στις επόμενες εκλογές της 25.9.1932, γιατί πρωτοστάτησε στη βίαιη κατάληψη από το κράτος της περιουσίας των Ιερών Μονών της Πρέβεζας και στην παράνομη παραχώρησή της στις σχολικές εφορείες. Ασχολήθηκε με τα οικονομικά του εφημεριακού κλήρου και αγόρευσε ειδικά υπέρ των εφημερίων στη συνεδρίαση της Βουλής στις 18.11.1928, κατά την οποία δήλωσε: «''Θα παρακαλέσω τον αξιότιμο κ. Πρόεδρο της Κυβερνήσεως ... να λυπηθεί αυτού του κόσμου και να επέμβη υπέρ της ανακουφίσεώς του και διά το γόητρον της εκκλησίας''». Την 3.12.1928 αγόρευσε υπέρ της απαλλοτρίωσης των μεγάλων κτημάτων του Ακτίου για την εγκατάσταση των Μικρασιατών προσφύγων.
Οικογένεια
Η σύζυγος του Γεωργίου Δ. Γερογιάννη, Αρετή Κ. Παράσχη, ήταν εξαδέλφη της Σοφίας Μινέικο, συζύγου Γεωργίου Παπανδρέου. Απέκτησαν δύο κόρες την Μαρία (Μαρίκα) και την Ελένη (Λενάκη), σύζυγο του στρατηγού και μετέπειτα βουλευτή Αθηνών και υπουργού Σπύρου Γεωργούλη (1890-1973).
Θάνατος και τιμές
Ο Γεώργιος Δ. Γερογιάννης πέθανε στην Αθήνα στις 7.1.1938 και κηδεύτηκε την επομένη από τον ιερό ναό Αγίου Γεωργίου Καρύτση. Νεκρολογώντας τον Γεώργιο Γερογιάννη η εφημερίδα των Αθηνών Ελεύθερο Βήμα γράφει: «''Απέθανε και κηδεύεται σήμερον ο Γεώργιος Γερογιάννης, ιατρός εκ Πρεβέζης. Ο αποθανών διεκρίθη ως επιστήμων, ως άνθρωπος, αλλ' ιδίως ως Έλλην πατριώτης. Υπήρξεν αγωνιστής εις τον απελευθερωτικόν υπέρ της πατρίδος του αγώνα και όλη η ζωή του υπήρξε μία εκδήλωσις και μία αφοσίωσις προς την πατρίδα του, προς την κοινωνίαν. Ο θάνατός του επροκάλεσεν ειλικρινή λύπην εις όσους εγνώρισαν αυτόν και την δράσιν του''».
Το πολιτικό γραφείο που διατηρούσε στα Εξάρχεια των Αθηνών και το οποίο η οικογένειά του διατήρησε μετά τον θάνατό του, λεηλατήθηκε κατά τα Δεκεμβριανά και έτσι χάθηκε το όποιο αρχειακό υλικό διατηρούσε εκεί.
Στην περιοχή Καμαρινιώτικα της Πρέβεζας υπάρχει οδός που φέρει το όνομά του.
Βιβλιογραφικές παραπομπές
Κατηγορία:Πρόκριτοι Κατηγορία:Βουλευτές Πρέβεζας Κατηγορία:Πρέβεζα Κατηγορία:Ιστορία της Πρέβεζας
Λάδι σιλικόνης
Ένα λάδι σιλικόνης είναι οποιοδήποτε υγρό πολυμερισμένο σιλοξάνιο με οργανικές πλευρικές αλυσίδες. Σχηματίζονται με ένα σκελετό εναλλασσόμενων ατόμων πυριτίου-οξυγόνου (...Si-O-Si-O-Si...) – δηλαδή σιλοξάνιο – αντί για άτομα άνθρακα (...C-C-C-C...). Άλλα είδη προσαρτώνται στα τετρασθενή άτομα σιλικόνης, όχι στα δισθενή άτομα οξυγόνου που υποβάλλονται πλήρως στο σχηματισμό αλυσίδας σιλοξανίου. Ένα τυπικό παράδειγμα είναι το εξαμεθυλοδισιλοξάνιο, όπου τρεις ομάδες μεθυλίου προσαρτώνται σε κάθε άτομο πυριτίου για να σχηματίσουν Si(CH3)3OSi(CH3)3. Το ανάλογο του άνθρακα θα ήταν ένα αλκυλοαλκάνιο, δηλαδή 2,2,4,4-τετραμεθυλοπεντάνιο C(CH3)3CH2C(CH3)3.
Δείτε επίσης πολυδιμεθυλοσιλοξάνιο.
Εφαρμογές
Μερικά λάδια σιλικόνης, όπως σιμεθικόνη, είναι αποτελεσματικοί αντιαφριστικοί παράγοντες λόγω της χαμηλής τους επιφανειακής τάσης. Χρησιμοποιούνται σε βιομηχανικές εφαρμογές όπως απόσταξη ή ζύμωση όπου υπερβολικά ποσά αφρού μπορεί να είναι προβληματικά. Κάποιες φορές προστίθενται στα μαγειρικά λάδια για να αποτρέψουν υπερβολικό αφρισμό κατά τη διάρκεια έντονου τηγανίσματος. Τα λάδια σιλικόνης που χρησιμοποιούνται ως λιπαντικά μπορεί να είναι ακούσια αποαφριστικά (επιμολυντές) σε διεργασίες όπου ο αφρός είναι επιθυμητός, όπως στην κατασκευή αφρού πολυουρεθάνης.
Τα λάδια σιλικόνης είναι επίσης από τα κύρια συστατικά σε είδη στόκων, μαζί με το βορικό οξύ.
Χρήσεις σε οχήματα
Τα λάδια σιλικόνης χρησιμοποιούνταν ως το υγρό στα συστήματα ψύξης οχημάτων στον ανεμιστήρα, πριν τη μετάβαση της βιομηχανίας σε ηλεκτρικούς ψυκτικούς ανεμιστήρες.
Παραπομπές
Κατηγορία:Σιλικόνες
984 Γκρέτια
Η Γκρέτια (Gretia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,351. Ανακαλύφθηκε το 1922 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα της νύφης του Γερμανού αστρονόμου `Αλμπρεχτ Κάρστεντ (Albrecht Kahrstedt).
Φυσικά χαρακτηριστικά
Η μέση διάμετρος της Γκρέτια εκτιμάται σε 31,91 χιλιόμετρα. Ο φασματικός τύπος της είναι Sr (λιθώδης), ενώ το άλβεδό της είναι από τα υψηλότερα για αστεροειδή: 0,4239. Η Γκρέτια περιστρέφεται γύρω από τον εαυτό της μία φορά κάθε 5 ώρες και 47 λεπτά.
Εξωτερικοί σύνδεσμοι
Γκρετια
Καιρός (μυθολογία)
Στην ελληνική μυθολογία ο Καιρός ήταν θεότητα που προσωποποιούσε την ευνοϊκή χρονική στιγμή. Γραπτή μαρτυρία για την ύπαρξη του εμφανίζεται για πρώτη φορα τον 5ο αιώνα π.Χ. (στα ομηρικά έπη δεν συναντάται ο Καιρός, παρά μόνο το επίθετο «καίριος»). Προς τιμή του Καιρού συνέθεσε ποίημα ο Ίων ο Χίος, όπου τον αποκαλεί «τον νεότερο γιο του Δία», μάλλον μία ποιητική έκφραση και όχι μαρτυρία μιας παλαιότερης γενεαλογίας. Κατά μία άποψη ο ύμνος αυτός σχετίζεται με την έναρξη της λατρείας του Καιρού στην Ολυμπία. Και ο Μένανδρος ονόμαζε τον Καιρό θεό. Η αντίστοιχη ρωμαϊκή θεότητα ήταν ο Occasio ή Tempus.
Σχετικά με τη λατρεία του Καιρού υπάρχουν ελάχιστες ενδείξεις. Κατά τον Παυσανία υπήρχε βωμός του Καιρού στην Ολυμπία, στην είσοδο του σταδίου, κοντά στον βωμό του «Εναγωνίου» Ερμή (δηλαδή του Ερμή προστάτη των αγώνων). Στους μεταγενέστερους αιώνες η λατρεία του Καιρού αναπτύχθηκε περισσότερο, όπως συνάγεται από την ύπαρξη πολλών αντιγράφων του αγάλματός του που είχε φιλοτεχνήσει ο Λύσιππος. Σύμφωνα με άλλη άποψη, αγάλματα του Καιρού στόλιζαν τα αρχαία γυμνάσια. Αργότερα ο θεός λογιζόταν ως συγγενής προς την Τύχη και τη Νέμεση: σε καλλιτεχνικές αναπαραστάσεις παρατηρείται μεγάλη ομοιότητα ανάμεσα στον Καιρό και τη Νέμεση. Βαθμιαία η λέξη «καιρός» έχασε την αρχική σημασία της και ταυτίσθηκε προς τη λέξη «χρόνος». Πολλοί βυζαντινοί συγγραφείς (Τζέτζης, Βλεμμύδης, Κεδρηνός) ονομάζουν το άγαλμα του Λυσίππου «Χρόνο» και όχι «Καιρό». Πολλά μεταγενέστερα αντίγραφα του αγάλματος αυτού απεικόνιζαν τον θεό όχι πια νεαρό, αλλά γενειοφόρο. Οι καλλιτεχνικές αναπαραστάσεις του Καιρού αποτελούν σημαντικό στοιχείο για τις γνώσεις μας σχετικά με τον θεό αυτό. Η πληροφορία ότι ο Φειδίας είχε φιλοτεχνήσει άγαλμα του Καιρού είναι μάλλον εσφαλμένη, ενώ αντίθετα είναι πιθανό να φιλοτέχνησε τέτοιο άγαλμα ο Πολύκλειτος. Ονομαστό ήταν το χάλκινο άγαλμα του Καιρού του Λυσίππου, που βρισκόταν στα «πρόθυρα» της Σικυώνας, όπως μαρτυρεί ο Ποσείδιππος. Το άγαλμα αυτό παρίστανε ένα γυμνό έφηβο με κοντά μαλλιά και φτερούγες στα πόδια.
Πηγή
Καιρος Καιρος
Τουρκικές γενικές εκλογές (2023)
Οι Τουρκικές γενικές εκλογές πραγματοποιήθηκαν στις 14 Μάιου 2023. Διεξήχθησαν ταυτόχρονα βουλευτικές εκλογές για την ανάδειξη του 22ου Προέδρου της Τουρκίας και για την ανάδειξη των 600 μελών της Μεγάλης Τουρκικής Εθνοσυνέλευσης.
Θα είναι οι δεύτερες εκλογές στις 28 Μάιου στη χώρα, που ο πρόεδρος θα αναδειχθεί μέσω άμεσων εκλογών.
Υπόβαθρο
Οι προηγούμενες γενικές εκλογές στη Τουρκία έλαβαν χώρα το 2018 και σηματοδότησαν τη μετάβαση της χώρας από την προεδρευομένη κοινοβουλευτική δημοκρατία στη προεδρική δημοκρατία, όπως επικυρώθηκε από τους ψηφοφόρους στο συνταγματικό δημοψήφισμα του 2017. Εκείνες οι εκλογές κατέληξαν σε νίκη του νυν προέδρου Ρετζέπ Ταγίπ Ερντογάν, ο οποίος κατέχει αυτή τη θέση από το 2014.
Στο μεταξύ, το κυβερνών Κόμμα Δικαιοσύνης και Ανάπτυξης έχασε την πλειοψηφία στην Μεγάλη Τουρκική Εθνοσυνέλευση, για πρώτη φορά από τον Ιούνιο 2015, αναγκάζοντάς το να βασίζεται στο έτερο κόμμα συνασπισμού, το Κόμμα Εθνικιστικού Κινήματος του Ντεβλέτ Μπαχτσελί, προκειμένου να περάσει τη νομοθεσία. Το αξίωμα του πρωθυπουργού της Τουρκίας καταργήθηκε στις 12 Ιουλίου 2018 και ο τελευταίος κάτοχός του, ο Μπιναλί Γιλντιρίμ, ανέλαβε καθήκοντα προέδρου της Μεγάλης Εθνοσυνέλευσης.
Αν και υπήρχαν εικασίες για πρόωρες εκλογές, ο Μπαχτσελί τις απέκλεισε. Σε γραπτή του δήλωση ανέφερε ότι δεν πρόκειται να διεξαχθούν εκλογές πριν το 2023. Επιβεβαίωσε ότι ο σημερινός συνασπισμός μεταξύ Κόμματος Δικαιοσύνης και Ανάπτυξης και Κόμματος Εθνικιστικής Δράσης θα παραμείνει άθικτος και ο Ερντογάν θα είναι κοινός υποψήφιος για τη προεδρία. Στις 9 Ιουνίου 2022, ο Ερντογάν δήλωσε την υποψηφιότητά του.
Στις 22 Ιανουαρίου 2023, ο Ερντογάν ανακοίνωσε ότι θα προωθούσε τις πρόωρες εκλογές στις 10 Μαρτίου, οι οποίες θα επίσπευδαν την ημερομηνία των γενικών εκλογών από τις 18 Ιουνίου στις 14 Μαΐου. Ο Μουχαρέμ Ιντζέ ανακοίνωσε στις 11 Μαΐου 2023 ότι αποσύρει την υποψηφιότητά του.
Υποψήφιοι
Την 1η Απριλίου 2023, μετά την κλήρωση που διενήργησε το Ανώτατο Εκλογικό Συμβούλιο, οι θέσεις των τεσσάρων υποψήφιων προέδρων στο ψηφοδέλτιο καθορίστηκαν ως εξής :
Κοινοβουλευτικές εκλογές
Ο παρακάτω πίνακας δείχνει τις θέσεις των συμμαχιών, των κομμάτων και των ανεξάρτητων υποψηφίων με τη σειρά που θα εμφανιστούν στα ψηφοδέλτια :
Παραπομπές
2023 Κατηγορία:Εκλογές του 2023
NGC 6229
To NGC 6229 είναι σφαιρωτό σμήνος στον αστερισμό Ηρακλή. Κατατάσσεται ως GC(v)B στο σχήμα μορφολογικής ταξινόμησης και το ανακάλυψε ο αστρονόμος Ουίλιαμ Χέρσελ στις 12 Μαΐου 1787. Το συγκεκριμένο σμήνος απέχει περίπου 100.000 έτη φωτός από το Ηλιακό Σύστημα.
Εξωτερικοί σύνδεσμοι
Κατηγορία:Σφαιρωτά σμήνη 6229 Κατηγορία:Ηρακλής (αστερισμός)
The Times
Η The Times, αναφερόμενοι στα ελληνικά και ως Τάιμς του Λονδίνου ή απλά Τάιμς, είναι Βρετανική ημερήσια ειδησεογραφική εφημερίδα με έδρα το Λονδίνο. Ιδρύθηκε την πρωτοχρονιά του 1785 στο Λονδίνο με το όνομα The Daily Universal Register. Μαζί με την αδελφική της έκδοση The Sunday Times, την κυριακάτικη έκδοση, ανήκει σήμερα στον Αμερικανικό εκδοτικό όμιλο News Corporation του επιχειρηματία Ρούπερτ Μέρντοχ.
Ιστορία
Η εφημερίδα έχει εισάγει την γραμματοσειρά Times New Roman, την οποία δημιούργησε το 1931 για να εκμεταλλευτεί την υψηλή ικανότητα αναγνωσιμότητα που προσφέρει, ακόμα και σε χαμηλής ποιότητας εκτυπώσεις όπως αυτές που χρησιμοποιούσαν την περίοδο εκείνη οι Times.
Η θέση της εφημερίδας θεωρείται παραδοσιακά, πως είναι μετριοπαθής, ενώ πολλές φορές έχει υποστηρίξει τις θέσεις των Συντηρητικών, αν και υποστήριξε το Εργατικό κόμμα στις εκλογές του 2001 και του 2005.
Κυκλοφορία
Σήμερα, είναι η δεύτερη σε κυκλοφορία εφημερίδα στην Βρετανία, πίσω από την The Daily Telegraph. Έχει κυκλοφορία 394.910 φύλλα και περισσότερους από 1 εκατομμύριο αναγνώστες σε ημερήσια βάση. Σύμφωνα με τον ανεξάρτητο πάροχο στοιχείων διαδικτυακής επισκεψιμότητας Similar Web, η ιστοσελίδα των The Times ήταν η 991η σε επισκεψιμότητα ιστοσελίδα στο Ηνωμένο Βασίλειο και 11η μεταξύ των ειδησεογραφικών ιστοσελίδων, προσελκύοντας περίπου 2,7 εκατομμύρια επισκέπτες σε μηνιαία βάση.
Εξωτερικοί σύνδεσμοι
Times Times
Σύνολο
thumb|right|Διάγραμμα Βεν τομής δύο συνόλων.
Ένα σύνολο είναι κάθε συλλογή σαφώς διακριτών και καλώς καθορισμένων αντικειμένων που προέρχονται από τον χώρο της εμπειρίας (αντικείμενα συγκεκριμένα) ή των διανοημάτων (αντικείμενα αφηρημένα), τα οποία θεωρούνται ως μια ολότητα. Η έννοια του συνόλου είναι «αρχική έννοια» για τα Μαθηματικά, δηλαδή δεν μπορεί να ορισθεί με χρήση απλούστερων εννοιών, γι' αυτό γίνονται αποδεκτά αξιωματικά, χωρίς απόδειξη.
Παρόλο που εφευρέθηκε σχετικά πρόσφατα, στο τέλος του 19ο αιώνα, η Θεωρία Συνόλων είναι πια ένα πανταχού παρόν τμήμα των Μαθηματικών και μπορεί να θεωρηθεί το θεμέλιο σχεδόν όλης της επιστήμης των Μαθηματικών.
Στην εκπαίδευση, στο μάθημα των Μαθηματικών, κάποια (σχετικά απλά) τμήματά της, όπως τα διαγράμματα Βενν, αρχίζουν να διδάσκονται συνήθως από την ύλη του Γυμνασίου (ή στις αντίστοιχες τάξεις, ανάλογα με τη χώρα), ενώ άλλα (πιο πολύπλοκα) διδάσκονται ως τμήμα της ύλης πανεπιστημιακού επιπέδου.
Ορισμός
Ο Γκέοργκ Καντόρ, ιδρυτής της Αφελούς Θεωρίας Συνόλων, στο «Beiträge zur Begründung der transfiniten Mengenlehre», έδωσε τον ακόλουθο ορισμό για το σύνολο:
«Σύνολο ονομάζουμε κάθε συλλογή M, (σαφώς) διακριτών αντικειμένων m (που ονομάζουμε «στοιχεία» του συνόλου M), της διαίσθησης ή της σκέψης μας, που θεωρούμε ως ολότητα.»
Τα αντικείμενα αυτά καλούνται στοιχεία του συνόλου και μπορούν να είναι οτιδήποτε, από αριθμούς μέχρι ανθρώπους ή γράμματα του αλφαβήτου. Ένα σύνολο λοιπόν αποτελείται από στοιχεία. Στοιχεία ενός συνόλου μπορεί να είναι άλλα σύνολα ή και σύνολα συνόλων. Αν το στοιχείο x ανήκει στο σύνολο Α τότε λέμε ότι το στοιχείο x περιέχεται στο σύνολο A ή ότι το σύνολο A περιέχει το στοιχείο x ή ακόμα ότι το στοιχείο x είναι μέλος του συνόλου A. Χρησιμοποιούμε το συμβολισμό αν το x ανήκει στο A και το συμβολισμό  αν το x δεν ανήκει στο A.
Υπάρχει ένα σύνολο το οποίο δεν έχει στοιχεία. Αυτό το σύνολο ονομάζεται κενό σύνολο και συμβολίζεται με {} ή με. Η ύπαρξη αυτού του συνόλου αποτελεί ένα από τα αξιώματα της συνηθέστερης αξιωματικής θεωρίας συνόλων, αυτής των Ζερμέλο-Φρένκελ ή ZF. Αποδεικνύεται ότι υπάρχει μόνο ένα κενό σύνολο.
Σημειώνεται ότι στην ZF, αντίθετα με την αφελή, τα σύνολα μπορούν να έχουν στοιχεία μόνο άλλα σύνολα.
Ισότητα συνόλων
Βασική ιδιότητα των συνόλων γενικά, η οποία είναι απόρροια του παραπάνω ορισμού είναι το γεγονός ότι ένα σύνολο καθορίζεται από τα στοιχεία του, δηλαδή ότι αν τα σύνολα Α και Β έχουν ακριβώς τα ίδια στοιχεία τότε είναι ίσα.
Το πλήθος των στοιχείων ενός συνόλου καλείται πληθικός αριθμός ή πληθάριθμος του συνόλου (συμβολίζεται συνήθως με Ν ή με #). Υπάρχουν πεπερασμένα και άπειρα σύνολα, ανάλογα με το αν ο πληθικός τους αριθμός είναι πεπερασμένος ή άπειρος.
Πώς περιγράφουμε σύνολα
Για να περιγράψουμε ένα σύνολο συνήθως χρησιμοποιούμε δύο άγκιστρα «{» και «}» ανάμεσα στα οποία γράφουμε τα στοιχεία του συνόλου. Για παράδειγμα το σύνολο Α που περιέχει τους αριθμούς 1, 3 και 5 γράφεται ως εξής: Α = {1,3,5}. Η σειρά με την οποία αναγράφονται τα στοιχεία ενός συνόλου δεν έχει κανένα ρόλο. Σημειώνεται, ότι αν ένα σύνολο με άπειρο αριθμό στοιχείων είναι αριθμήσιμο τότε η παράστασή του γίνεται με την αναγραφή αρκετών στοιχείων της σειράς των απείρων όρων που ορίζει το σύνολο αυτό. Παράδειγμα η αναγραφή τού συνόλου όλων των φυσικών αριθμών = {0, 1, 2, 3, ...}.
Ένας δεύτερος τρόπος περιγραφής ενός συνόλου είναι να δώσουμε μια ιδιότητα ή συνθήκη που χαρακτηρίζει τα στοιχεία του συνόλου και να απαιτούμε να ικανοποιείται από τα στοιχεία του συνόλου και μόνο απ' αυτά. Για παράδειγμα το σύνολο των μη αρνητικών άρτιων φυσικών γράφεται ως εξής:.
Τέλος ένα σύνολο μπορεί να παρασταθεί γεωμετρικά ή γραφικά με την χρησιμοποίηση βέννειων διαγραμμάτων που δίνουν μια περισσότερο εποπτική αντίληψη της έννοιάς τους.
Υποσύνολα
Ένα σύνολο X ονομάζεται υποσύνολο ενός συνόλου Y και συμβολίζουμε με, εάν κάθε στοιχείο του X είναι και στοιχείο (ανήκει) του Y δηλαδή ισχύει:
Παραδείγματα:
Αναφέρουμε ότι: το κενό σύνολο είναι υποσύνολο κάθε συνόλου και επίσης κάθε σύνολο Α είναι υποσύνολο του εαυτού του.
Αν το σύνολο Χ είναι υποσύνολο του Υ αλλά Χ Υ, δηλαδή αν υπάρχει τουλάχιστον ένα στοιχείο του Υ το οποίο να μην ανήκει στο Χ, τότε λέμε ότι το σύνολο Χ είναι γνήσιο υποσύνολο του Υ και το συμβολίζουμε με  ή με .
Σημαντικά σύνολα
Ορισμένα σύνολα έχουν μεγάλη μαθηματική αξία και αναφέρονται τόσο συχνά στα μαθηματικά κείμενα που έχουν αποκτήσει ειδικά ονομάτα και συμβολισμό για να αναγνωρίζονται. Από τα πιο σημαντικά είναι τα εξής:
Το καθένα από τα πιο πάνω σύνολα έχει άπειρα στοιχεία, αλλά ισχύει.
Για οποιαδήποτε σύνολα Aᵢ  με i ∈ ℕ ισχύει
Κάποιες άλλες ιδιότητες των συνόλων :
Σημειώσεις
<references group="Σημ" />
Πηγές
Κατηγορία:Θεωρία συνόλων
Υπεροξείδιο της ακετόνης
thumb|right|225px|Το μόριο του τριμερούς υπεροξειδίου της ακετόνης thumb|right|225px|Τα συντακτικά για το κυκλικό διμερές και τριμερές υπεροξείδιο της ακετόνης Η ονομασία υπεροξείδιο της ακετόνης δίνεται σε μία μικρή οικογένεια οργανικών υπεροξειδίων με εκρηκτικές ιδιότητες. Τα μόριά τους έχουν ανοικτή ή κυκλική αλυσίδα και είναι τετραμερή, τριμερή, διμερή ή μονομερή. Το περισσότερο ίσως μελετώμενο είναι το τριμερές ή τρικυκλικό υπεροξείδιο της ακετόνης (TCAP, τριυπεροξείδιο της τριακετόνης, ή TATP, υπεροξυακετόνη). Κάποιες μορφές τους έχουν την εμφάνιση κρυσταλλικής σκόνης. Τα περισσότερα μπορούν να εκραγούν αν υποστούν θέρμανση, τριβή ή και απλή διατάραξη. Το TCAP έχει ταυτοποιηθεί ως το κύριο εκρηκτικό που χρησιμοποιήθηκε στις τρομοκρατικές επιθέσεις στο Παρίσι τον Νοέμβριο του 2015, στις Βρυξέλλες τον Μάρτιο του 2016 και στην Βαρκελώνη τον Αύγουστο του 2017
Ιστορία
Η πρώτη μορφή υπεροξειδίου της ακετόνης, το τριυπεροξείδιο της τριακετόνης, συντέθηκε για πρώτη φορά το 1895 από τον Γερμανό χημικό Ρίτσαρντ Βόλφενστάιν, ο οποίος υπήρξε και ο πρώτος ερευνητής που εξασφάλισε δίπλωμα ευρεσιτεχνίας για τη χρήση του ως εκρηκτικής ύλης.
Το 1900 περιγράφηκε από τους Μπάιερ και Φίλιγκερ η πρώτη σύνθεση του διμερούς υπεροξειδίου και η χρήση οξέων για τη σύνθεση αμφοτέρων των υπεροξειδίων. Η μεθοδολογία αυτή διερευνήθηκε περαιτέρω στα μέσα του 20ού αιώνα από τους Ν. Μίλας και Α. Γκολουμπόβιτς.
Ιδιότητες
Το τριμερές κυκλικό (τρικυκλικό) υπεροξείδιο της ακετόνης είναι λευκό κρυσταλλικό στερεό, αδιάλυτο στο νερό, με μοριακό βάρος 222,24 (έναντι 148,157 του διμερούς) και σημείο τήξεως 91 °C.
Χημεία
Το γενικό όνομα χρησιμοποιείται κυρίως για να αναφερθούμε στο κυκλικό τριμερές τρικυκλικό υπεροξείδιο της ακετόνης (TCAP), οργανική ένωση με μοριακό τύπο C9H18O6, που παράγεται με αντίδραση ανάμεσα στο υπεροξείδιο του υδρογόνου και την ακετόνη σε όξινο περιβάλλον, μία αντίδραση πυρηνοφιλικής προσθήκης.
thumb|center|325px|Χημική σύνθεση του τρικυκλικού υπεροξειδίου της ακετόνης Από την ίδια αντίδραση σχηματίζονται επίσης δύο διμερή (C6H12O4), το κυκλικό και το ανοικτής αλυσίδας, καθώς επίσης και το ανοικτό μονομερές (C3H8O4). Ωστόσο, κάτω από συγκεκριμένο σύνολο συνθηκών και συγκεντρώσεων των αντιδρώντων και του οξέος-καταλύτη, το TCAP αποτελεί το κύριο προϊόν. Μία τετραμερής μορφή έχει επίσης περιγραφεί, υπό διαφορετικές καταλυτικές συνθήκες. Σε ουδέτερες συνθήκες η αντίδραση αναφέρεται ότι παράγει το μονομερές οργανικό υπεροξείδιο. Εξαιτίας των μεγαλύτερων τάσεων για κάμψη της γωνίας των ομοιπολικών χημικών δεσμών στο διμερές και στο μονομερές, αυτά είναι ακόμα πιο ασταθή από ό,τι το τριμερές.
thumbnail|right|Τετραμερές υπεροξείδιο της ακετόνης Τα οργανικά υπεροξείδια γενικώς αποτελούν ευαίσθητες και επικίνδυνες εκρηκτικές ύλες. Το TCAP αποσυντίθεται με έκρηξη, κατά την οποία παράγεται κυρίως ακετόνη και όζον. Η εκρηκτική αποσύνθεση του TCAP παράγει μικρά μόνο ποσά θερμότητας. Το τετραμερές υπεροξείδιο της ακετόνης, που παρασκευάζεται με χρήση τετραχλωριούχου κασσιτέρου ως καταλύτη, έχει χαρακτηρισθεί ως σταθερότερο χημικώς, αλλά παραμένει πολύ ευαίσθητο και γι' αυτό πολύ επικίνδυνο εκρηκτικό.
Κάποια υπεροξείδια της ακετόνης εξαχνώνονται ή και εξατμίζονται με αργούς ρυθμούς.
Αρκετές μέθοδοι μπορούν να χρησιμοποιηθούν για την ανίχνευση ιχνών TCAP, όπως η χρωματογραφία αερίου με φασματομετρία μάζας (GC/MS)   και η υψηλών αποδόσεων χρωματογραφία υγρού με φασματομετρία μάζας (HPLC/MS).
Βιομηχανικές χρήσεις
Τα υπεροξείδια των κετονών χρησιμοποιούνται ως δημιουργοί ριζών για την έναρξη αντιδράσεων πολυμερισμού, π.χ. στη σιλικόνη ή σε πολυεστερικές ρητίνες, καθώς και στην παραγωγή συνθέτων ενισχυμένων με φάιμπεργκλας. Σε αυτές τις περιπτώσεις τα υπεροξείδια συνήθως χρησιμοποιούνται με τη μορφή αραιών διαλυμάτων τους σε κάποιον οργανικό διαλύτη.
Τα υπεροξείδια της ακετόνης χρησιμοποιούνται και για τη λεύκανση του μαγειρικού αλευριού. Εξαιτίας του εκρηκτικού τους χαρακτήρα, η παρουσία τους σε χημικές διεργασίες δημιουργεί δυνητικά επικίνδυνες καταστάσεις. Αρκετές διαφορετικές μέθοδοι χρησιμοποιούνται για τη μειωμένη εμφάνισή τους ως παραπροϊόντων, όπως η μετατόπιση του pH προς το αλκαλικότερο, η ρύθμιση της θερμοκρασίας ή η προσθήκη αναστολέων της παραγωγής τους.
Χρήση σε αυτοσχέδια εκρηκτικά
Τα εκρηκτικά με TCAP/TATP είναι από τα λίγα υψηλής ταχύτητας που δεν περιέχουν άζωτο και για τον λόγο αυτό μπορούν να περάσουν από ελέγχους σχεδιασμένους να ανιχνεύουν αζωτούχα εκρηκτικά. Η ταχύτητα εκτονώσεως του TCAP/TATP, δηλαδή η ταχύτητα των αερίων που εκτινάσσει όταν εκρήγνυται, ανέρχεται σε 5300 μέτρα ανά δευτερόλεπτο (19.000 χιλιόμετρα την ώρα), ενώ ο παράγοντας σχετικής αποτελεσματικότητάς του είναι 0,83, δηλαδή η έκρηξη 1 κιλού TCAP/TATP επιφέρει τα ίδια αποτελέσματα με την έκρηξη 830 γραμμαρίων ΤΝΤ.
Για τους παραπάνω λόγους, το TCAP/TATP έχει χρησιμοποιηθεί σε βομβιστικές επιθέσεις και επιθέσεις αυτοκτονίας, όπως στις βομβιστικές επιθέσεις της 7ης Ιουλίου 2005 στο Λονδίνο, όπου 4 βομβιστές αυτοκτονίας σκότωσαν 52 ανθρώπους και τραυμάτισαν περισσότερους από 700. στις επιθέσεις της 13ης Νοεμβρίου 2015 στο Παρίσι και στις επιθέσεις της 22ης Μαρτίου 2016 στις Βρυξέλλες.
Εξωτερικοί σύνδεσμοι
Κατηγορία:Οργανικά υπεροξείδια Κατηγορία:Οργανικές ετεροκυκλικές ενώσεις Κατηγορία:Εκρηκτικά
Καλαμίτης
Στην ελληνική μυθολογία ο Καλαμίτης ήταν ένας ήρωας της Αττικής, του οποίου το ιερό βρισκόταν κοντά στο Λήναιο. Σύμφωνα με μία αναφορά, ο Καλαμίτης είχε και ένα άλλο ιερό, στην παλαιά αγορά των αρχαίων Αθηνών. Είναι πιθανό ότι ο ήρωας αυτός ανήκε στον κύκλο της θεάς Δήμητρας και ότι η λατρεία του συνδεόταν με την καλλιέργεια των δημητριακών.
Πηγή
Καλαμιτη
Σπύρος Δάσιος
Ο Σπύρος Δάσιος (1870 - 23 Δεκεμβρίου 1943) ήταν Έλληνας δημοσιογράφος και Νομάρχης.
Βιογραφία
Καταγόταν από αρχοντική οικογένεια της Κορίνθου.
Σπούδασε νομικά και εργάστηκε ως δημοσιογράφος. Ο Γεώργιος Δροσίνης το 1898 του μεταβίβασε τη διεύθυνση της εφημερίδας "Εστία" μαζί με τον Άδωνη Κύρου.
Στη συνέχεια (Φεβρουάριος 1910) διορίστηκε Νομάρχης Αχαΐας και Ήλιδος για ελάχιστους μήνες. Μετατέθηκε στη νομαρχία Κεφαλληνίας και ανέλαβε Νομάρχης Κεφαλληνίας τον Ιούλιο του 1910. Έπειτα ήταν Νομάρχης Αττικής και Βοιωτίας (1912). Επίσης, χρημάτισε Νομάρχης Σερρών από τον Δεκέμβριο του 1916 ως τον Ιανουάριο του 1917. Στη συνέχεια έγινε επιθεωρητής νομαρχών και στην κυβέρνηση του Ελευθερίου Βενιζέλου διορίστηκε Γενικός Διοικητής Θράκης (1922) και από τον Ιούνιο έως τον Αύγουστο του 1918 Γενικός Διοικητής Λέσβου, όπου ήταν ιδιαίτερα δημοφιλής και ίδρυσε το Άσυλο Παιδός για τη σίτιση, ένδυση και την εκπαίδευση μικρών παιδιών. Κατά τον Πρώτο Παγκόσμιο Πόλεμο ήταν ενεργός στα μέτωπα.
Τον Δεκέμβριο του 1922 ανέλαβε Γενικός Διοικητής Θράκης, ενώ του αποδίδεται η θεμελίωση της Νέας Ορεστιάδας. Μερίμνησε για την εγκατάσταση των προσφύγων στη Θράκη και οργάνωσε τους Πανθρακικούς Αγώνες στην Κομοτηνή τον Ιούλιο του 1923.
Πέθανε τον Δεκέμβριο του 1943.
Παραπομπές
Κατηγορία:Έλληνες δημοσιογράφοι Κατηγορία:Νομάρχες Αττικής και Βοιωτίας Κατηγορία:Νομάρχες Αχαΐας και Ήλιδος Κατηγορία:Νομάρχες Κεφαλληνίας Κατηγορία:Νομάρχες Σερρών Κατηγορία:Έλληνες Γενικοί Διοικητές Θράκης Κατηγορία:Έλληνες Γενικοί Διοικητές Λέσβου
Σεργκέι Νικόλσκι
Ο Σεργκέι Νικόλσκι (Sergey Mikhailovich Nikolsky, ρωσικά: Серге́й Миха́йлович Нико́льский, 30 Απριλίου 1905 - 9 Νοεμβρίου 2012) ήταν Ρώσος μαθηματικός. Γεννήθηκε στην Τάλιτσα στην τότε κυβερνητική περιφέρεια του Περμ, στη Ρωσία. Από τις 28 Νοεμβρίου 1972 ως το θάνατό του ήταν ακαδημαϊκός. Τιμήθηκε με πλήθος επιστημονικών βραβείων. Στην ηλικία των 92 ετών ήταν ενεργός δίνοντας διαλέξεις στο Ινστιτούτο Φυσικής και Τχενολογίας (MIPT) στη Μόσχα. Το 2005 περιορίστηκε στο να κάνει ομιλίες σε επιστημονικά συνέδρια, ενώ εργαζόταν ακόμα στο MIPT σε ηλικία 100 ετών.
Πέθανε στις 9 Νοεμβρίου 2012, σε ηλικία 107 ετών.
Επιστημονική δραστηριότητα
Ο Νικόλσκι ασχολήθηκε με διάφορους τομείς των Μαθηματικών και επιμελήθηκε 100 επιστημονικές εκδόσεις, ανάμεσα στις οποίες και 2 κολεγιακά εγχειρίδια, 7 σχολικά βιβλία και 3 μονογραφίες.
Εξωτερικοί σύνδεσμοι
Κατηγορία:Ρώσοι μαθηματικοί Κατηγορία:Υπεραιωνόβιοι Κατηγορία:Μαθηματικοί του 20ού αιώνα
Φαίδων Άννινος-Καβαλιεράτος
Ο Φαίδων Άννινος-Καβαλιεράτος (Αργοστόλι, 20 Μαρτίου 1912 - ;) ήταν Έλληνας διπλωμάτης και υπουργός.
Βιογραφικά στοιχεία
Σπούδασε Πολιτικές Επιστήμες στο Πανεπιστήμιο της Αθήνας και ακολούθησε διπλωματική καριέρα στην Αίγυπτο και στην Τουρκία (γραμματέας πρεσβειών). Ανέλαβε υφυπουργός Εξωτερικών στις 26 Ιανουαρίου 1967 στην υπηρεσιακή κυβέρνηση Παρασκευόπουλου, θέση στην οποία παρέμεινε μέχρι τον Απρίλιο του 1967. Κατά την δικτατορική κυβέρνηση διετέλεσε αναπληρωτής υπουργός Εξωτερικών με τελευταία θητεία από τις 12/12/ 1972 ως τις 08/10/1973. Με την τελευταία του ιδιότητα επισκέφθηκε επίσημα το Βουκουρέστι. Ήταν παντρεμένος με τη Μαρία Καντούνια.
Πηγές
Κατηγορία:Έλληνες υφυπουργοί Εξωτερικών Κατηγορία:Έλληνες διπλωμάτες
Αλαντίν (ταινία, 2019)
Το Αλαντίν (πρωτότυπος τίτλος: Aladdin) είναι μία αμερικανική ταινία μιούζικαλ φαντασίας, σε σκηνοθεσία Γκάι Ρίτσι και σε σενάριο των Τζον Ώγκαστ και Γκάι Ρίτσι. Είναι παραγωγή της Walt Disney Pictures και πρόκειται για live-action διασκευή της ομώνυμης ταινίας του 1992, η οποία με τη σειρά της βασίστηκε στο ομώνυμο παραμύθι από το Χίλιες και μία Νύχτες. Επίσης, η ταινία θα έχει φόρο τιμής προς τον Ρόμπιν Ουίλιαμς, ο οποίος έπαιξε το τζίνι στη ταινία του 1992. Οι πρωταγωνιστές είναι οι Μένα Μασούντ (Αλαντίν), μαζί με τους Γουίλ Σμιθ, Ναόμι Σκοττ, Μαργουάν Κενζάρι, Ναβίντ Νεγκαχμπάν, Μπίλι Μάγκνουσεν και Τζόνι Λι Μίλερ.
Τον Οκτώβριο του 2016, η Disney ανακοίνωσε ότι ο Ρίτσι θα σκηνοθετήσει το ριμέικ του Αλαντίν. Ο Σμιθ υπέγραψε να παίξει τον ρόλο του Τζίνι (Ιούλιος 2017), ενώ τον ίδιο μήνα επιβεβαιώθηκε η συμμετοχή των Μασούντ και Σκοτ. Τα γυρίσματα ξεκίνησαν τον Σεπτέμβριο του ίδιου έτους στο στούντιο Λόνγκκρος του Σάρρεϊ στην Αγγλία, ενώ γυρίσματα έγιναν και στο Ουάντι Ρουμ στην Ιορδανία. Τα γυρίσματα ολοκληρώθηκαν τον Ιανουάριο του 2018. Στις ΗΠΑ η ταινία κυκλοφόρησε στις 25 Νοεμβρίου 1992.
Εξωτερικοί σύνδεσμοι
Κατηγορία:Ταινίες του 2019 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές επικές ταινίες Κατηγορία:Ταινίες βασισμένες σε πολλά έργα Κατηγορία:Μουσικές ταινίες κινουμένων σχεδίων Κατηγορία:Αμερικανικές μουσικές ταινίες Κατηγορία:Ταινίες παραγωγής Walt Disney Pictures Κατηγορία:Ταινίες των Walt Disney Animation Studios
Κατηγορία:Ταινίες remake της Disney Κατηγορία:Ταινίες ζωντανής δράσης βασισμένες σε ταινίες κινουμένων σχεδίων της Disney Κατηγορία:Ταινίες 4DX Κατηγορία:Ταινίες σε παραγωγή Νταν Λιν Κατηγορία:Ταινίες IMAX Κατηγορία:Ταινίες γυρισμένες στα Longcross Studios
Σίριλ Λάιονελ Ρόμπερτ Τζέιμς
Ο Σίριλ Λάιονελ Ρόμπερτ Τζέιμς (Cyril Lionel Robert James, 4 Ιανουαρίου 1901 - 19 Μαΐου 1989), πιο γνωστός σαν Σι Ελ Αρ Τζέιμς (αγγλ: C.L.R. James) και μερικές φορές επίσης με το ψευδώνυμο '''Τζ. Ρ. Τζόνσον''' (αγγλ: J.R. Johnson) ήταν Αφρο-Τρινιντιανός ιστορικός, δημοσιογράφος, σοσιαλιστής θεωρητικός και δοκιμιογράφος. Το έργο του επικεντρώνεται στην Καραϊβική και τον Αφρικανικό Εθνικισμό χωρίς να εξαντλείται σε αυτόν κι αποτελεί ένα από τα αφετηριακά σημεία της μετα-αποικιοκρατικής λογοτεχνίας, με μεγάλη επιρροή στις κοινωνικές και ιστορικές μελέτες. Ξεχωρίζει με την επιμονή του να τονίζει ότι η κληρονομιά των κατοίκων της Καραϊβικής και κατεπέκταση των Νέγρικων πληθυσμών του Δυτικού Κόσμου είναι εξίσου Ευρωπαϊκή όσο και Αφρικανική. Ακούραστος πολιτικός μαχητής, τα γραπτά του με θέμα την Κομμουνιστική Διεθνή άνοιξαν το δρόμο για θερμότατες συζητήσεις σε τροτσκιστικούς κύκλους, ενώ η ιστορία του με θέμα την Αϊτιανή Επανάσταση, Οι Μαύροι Ιακωβίνοι αποτελεί ένα από τα σημαντικότερα κείμενα της λογοτεχνίας της Αφρικανικής Διασποράς.. Περίφημος διαλεκτικός αντισταλινιστής, ήταν επίσης γνωστός για την κλήση στην αυτοδιδασκαλία και σαν ικανός και αφοσιωμένος αθλητής. Τέλος, δοξάστηκε σαν συγγραφέας του κρίκετ.
Πρώιμα Χρόνια
Γεννημένος στο Τρινιντάντ όταν ακόμη ήταν Βρετανική αποικία, ο Τζέιμς μαθήτευσε στο Γυμνάσιο Κουίνς Ρόιαλ στο Πορτ-οφ-Σπέιν. Αργότερα εργάστηκε σαν δάσκαλος. Ανάμεσα στους μαθητές του ήταν και ο μετέπειτα πρώτος πρωθυπουργός του Τρινιντάντ και Τομπάγκο και ιστορικός της Καραϊβικής Ἐρικ Γουίλιαμς. Ανήκε στην ομάδα Μπίκον η οποία αποτελούνταν από αντι-ιμπεριαλιστές συγγραφείς του ομώνυμου περιοδικού, στο οποίο δημοσίευσε μια σειρά διηγημάτων.
Το 1932 εγκαταστάθηκε στην κωμόπολη Νέλσον του Λινκονσάιαρ της Αγγλίας, μετά από πρόσκληση του φίλου του Λίρι Κονσταντάιν, Δυτικο-ινδού παίκτη του κρίκετ, ο οποίος χρειάζονταν τη βοήθειά του Τζέιμς για να γράψει την αυτοβιογραφία του Το Κρίκετ κι Εγώ, που δημοσιεύθηκε το 1933. Κατά τη διάρκεια της παραμονής του εκεί, ο Τζέιμς εργάστηκε σαν ανταποκριτής κρίκετ για την Μάντσεστερ Γκάρντιαν.
Πρώτη Περίοδος στο Λονδίνο
Το 1933 ο Τζέιμς μετακόμισε στο Λονδίνο όπου έγινε μέλος του Εργατικού κόμματος Την επόμενη χρονιά προσχώρησε στην τροτσκιστική ομάδα του Χάμστεντ. Διαπιστώνοντας την, εκτός των φυλλαδίων, ολική ανυπαρξία τροτσκιστικής λογοτεχνίας στην Αγγλική γλώσσα, ανέλαβε την πρωτοβουλία έκδοσης μεταφράσεων. Για το λόγο αυτό, προσέγγισε τον εκδότη του Τζορτζ Όργουελ Φρέντρικ Γουόρμπεργκ.
Όσο ακόμη ήταν στο Τρινιντάντ, ο Τζέιμς είχε αρχίσει ήδη να αγωνίζεται για την ανεξαρτησία των νησιών της Καραϊβικής. Το βιβλίο Η Ζωή του Λοχαγού Σιπριάνι και το φυλλάδιο Επιχειρήματα Υπέρ της Αυτοδιοίκησης των Δυτικών Ινδιών, που εκδόθηκαν στο Λονδίνο, αποτέλεσαν τις πρώτες γραπτές συνεισφορές του στον αγώνα αυτό. Στο Λονδίνο επίσης ασχολήθηκε ενεργά και έγινε θερμός υποστηρικτής του Παναφρικανισμού. Έγινε πρόεδρος του συλλόγου Διεθνών Αφρικανών Φίλων της Αβησσυνίας, ο οποίος οργανώθηκε μετά την εισβολή της Αιθιοπίας από τους φασίστες του Μουσολίνι.
Με το μετασχηματισμό του συλλόγου σε Διεθνές Γραφείο Αφρικανικών Υπηρεσιών, ο Τζέιμς ανέλαβε την επιμέλεια του περιοδικού του, Διεθνής Αφρικανική Γνώμη. Στόχος του συλλόγου ήταν η ενημέρωση του Βρετανικού κοινού για τα προβλήματα της Δυτικής Αφρικής και τις λύσεις που θα παρέχουν ουσιαστική βοήθεια στις αποικίες, καθώς επίσης η ανάπτυξη δεσμών ανάμεσα στις εκεί νεοσύστατες συνδικαλιστικές οργανώσεις και στο Βρετανικό εργατικό κίνημα. Πρόεδρος του Γραφείου ήταν ο παιδικός φίλος του Τζέιμς και στυλοβάτης του σοσιαλιστικού Παναφρικανισμού Τζορτζ Πάντμορ. Οι δυο τους συνέφεραν και στο Νέο Ηγέτη του Ανεξάρτητου Εργατικού Κόμματος (ILP), στο οποίο ο Τζέιμς εντάχθηκε βρίσκοντας τον αντισταλινικό σοσιαλισμό του σύμφωνο με τις απόψεις του.
Την ίδια περίοδο, ο Τζέιμς έγραψε ένα θεατρικό έργο για τον ηγέτης της επαναστάτης της Αϊτής Τουσέν Λ'Ουβερτίρ, το οποίο ανέβηκε το 1936 στο Γουέστ Εντ με πρωταγωνιστές τους Πολ Ρόμπσον και Ρόμπερτ Άνταμς. Την ίδια χρονιά δημοσιεύτηκε στο Λονδίνο το μοναδικό του μυθιστόρημα του, Γειτονιά της Μέντας, το οποίο είχε φέρει μαζί του σαν χειρόγραφο από το Τρινιντάντ. Ήταν το πρώτο μυθιστόρημα που δημοσιεύετηκε ποτέ από μαύρο συγγραφέα της Καραϊβικής στο Ηνωμένο Βασίλειο.
Το 1937 έγραψε ίσως τα πλέον γνωστά από τα συγγράματά του, το ''Παγκόσμια Επανάσταση, 1917-1936. Η Άνοδος και η Πτώση της Κομμουνιστικής Διεθνούς, το οποίο εξήρε ο Λέων Τρότσκι κι ένα χρόνο αργότερα το Μαύροι Ιακωβίνοι: Ο Τουσέν Λ'Ουβερτίρ και η Επανάσταση του Σαν Ντομίνγκο''.
Το 1936, η τροτσκιστική Μαρξιστική Ομάδα στην οποία ανήκε ο Τζέιμς αποσχίστηκε από το Ανεξάρτητο Εργατικό Κόμμα. Ακολούθησε μια σειρά συγχωνεύσεων που θα οδηγήσουν τελικά στο σχηματισμό του κατακερματισμένου Επαναστατικού Σοσιαλιστικού Συνδέσμου (RSL). Έτσι, όταν ο Τζέιμς κλήθηκε από την ηγεσία του Σοσιαλιστικού Εργατικού Κόμματος (SWP), τότε Αμερικανικό τμήμα της Τέταρτης Διεθνούς), να περιοδεύσει στις Ηνωμένες Πολιτείες ώστε να ενθαρρύνει τους μαύρους εργάτες στο έργο τους, οι ενδοκομματικοί αντίπαλοί του τον ενθάρρυναν με την ελπίδα να τον ξεφορτωθούν.
Στις Η.Π.Α.
Στα τέλη του 1938 ο Τζέιμς έφτασε στις ΗΠΑ όπου και έμεινε μέχρι την απέλασή του το 1953. Μέχρι το 1940 είχε ήδη αρχίσει να αμφισβητεί την άποψη του Τρότσκι ότι η Σοβιετική Ένωση αποτελούσε εκφυλισμένο εργατικό κράτος. Εγκατέλειψε το Σοσιαλιστικό Εργατικό Κόμμα μαζί με τον Μαξ Σάχτμαν, ο οποίος ίδρυσε το Κόμμα των Εργατών (WP). Στο WP, ο Τζέιμς με την Ράγια Ντουναγιέβσκαγια και την Γκρέις Λι συντέλεσαν την Τάση Τζόνσον-Φόρεστ (το ψευδώνυμο του ήταν Τζόνσον και της Ντουναγιέβσκαγια, Φόρεστ).
Σύμφωνα με την Τάση Τζόνσον-Φόρεστ η Σοβιετική Ένωση ήταν κρατικο-καπιταλιστική. Ήταν μια άποψη την οποία συμμερίζονταν και άλλοι τροτσκιστές της ίδιας γενιάς, κυρίως ο Τόνι Κλιφ. Σε αντίθεση όμως με τον Κλιφ, η Τάση Τζόνσον-Φόρεστ άρχισε να επικεντρώνεται όλο και περισσότερο στα απελευθερωτικά κινήματα καταπιεσμένων μειονοτήτων, μια θεωρητική ανάπτυξη ήδη ορατή στη σκέψη του Τζέιμς στις συνομιλίες του με τον Τρότσκ το 1939. Είναι αυτά τα κινήματα που θα αποτελέσουν τον κύριο προσανατολισμό της Τάσης Τζ-Φ.
Με το τέλος του Δευτέρου Παγκοσμίου Πολέμου, το επαναστατικό αίσθημα στο Κόμμα των Εργατών γνώρισε μια κάμψη. Την ίδια στιγμή, η Τάση Τζ-Φ ένιωσε να ενθαρρύνεται από την προοπτική επαναστατικών αλλαγών με φορείς τους καταπιεσμένους λαούς. Μετά από μερικούς μήνες σαν ανεξάρτητη ομάδα, περίοδο κατά την οποία δημοσίευσε άφθονο γραπτό υλικό, η Τάση προσχώρησε στο Σοσιαλιστικό Εργατικό Κόμμα το 1947.